Diari Oficial de la Generalitat Valenciana


Sumari del DOGV 9943, del 24-09-2024 (2024/9531)

RESOLUCIÓ de 16 de setembre de 2024, de la Secretaria Autonòmica d'Ocupació, per la qual s'ordena la publicació de la part dispositiva de la sentència de la Secció 4a de la Sala contenciosa administrativa del Tribunal Superior de Justícia de la Comunitat Valenciana, en recurs contenciós administratiu número 4/000122/8237-IE, de 9 de maig de 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9943

Data del DOGV
:   24-09-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/9531

CVE
:   AKQQ-U-1610-9623

Data del document
:   16-09-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda al desenvolupament
    * legislació
    * administració local

Vista la Sentència 286/2024, dictada per la Secció 4a de la Sala Contenciosa Administrativa del Tribunal Superior de Justícia de la Comunitat Valenciana, de data 9 de maig de 2024, en el procediment ordinari [ORD] núm. 4/000122/2084-VA.

Vist el decret del lletrat de l’Administració de justícia de data 9 de maig de 2024, pel qual declara ferma la sentència dictada, i es requerix la publicació d’esta sentència en el *Diari Oficial de la Generalitat Valenciana*.

Considerant els articles 17.2 de la Llei orgànica 6/1985, d’1 de juliol, del poder judicial, i 72.2, 103 i 104 de la Llei 29/1998, de 13 de juliol, reguladora de la jurisdicció contenciosa administrativa, que establixen l’obligatorietat del compliment de sentències i altres resolucions fermes dictades pels tribunals de justícia.

Considerant el que es disposa en la Llei 5/1983, de 30 de novembre, del Consell, així com en els articles 90 i 91 del Decret 112/2023, de 25 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, i l’article 4 del Decret 136/2023, de 10 d’agost, pel qual s’aprova el Reglament orgànic i funcional de la Conselleria d’Educació, Universitats i Ocupació,

RESOL

*Únic*

Ordenar la publicació en el *Diari Oficial de la Generalitat Valenciana*  de la Sentència núm. 286/2024, dictada en procediment ordinari [ORD] núm. 4/000122/7469-AB, de data 9 de maig de 2024, la decisió de la qual és el següent:

1. Estimem en part el recurs contenciós administratiu interposat per la representació de L’Unió Sindical Obrera de la Comunitat Valenciana contra el Decret 235/2022, de 30 de desembre, del Consell, pel qual es regulen l’adopció i el reconeixement dels pactes territorials per l’ocupació i desenvolupament local participatiu i sostenible de la Comunitat Valenciana, i se’n crea el registre.

2. Declarem la nul·litat dels següents incisos del Decret 235/2022, de 30 de desembre, del Consell: 1) Article 2. Concertació territorial. L’incís contingut en l’apartat 1, que diu «que tinguen la condició legal de més representatives a la Comunitat Valenciana, d’acord amb el que es disposa en l’article 7.1.a de la Llei orgànica 11/1985, de 2 d’agost, de llibertat sindical…». 2) Article 2. Concertació territorial. L’incís contingut en l’apartat 1, que diu «… i en l’article 2 del Decret 193/2015, de 23 d’octubre, del Consell, pel qual  s’aprova el Reglament de la Llei 7/2015, de 2 d’abril, de la Generalitat, de participació i col·laboració institucional de les organitzacions sindicals i empresarials representatives a la Comunitat Valenciana…». 3) Article 4. Àmbit aplicable. L’incís que diu «que tinguen la condició legal de més representatives…» 4) Article 7. Adopció d’un pacte territorial. L’incís contingut en l’apartat 2, que diu «més representatives…». 5) Article 9. Modificació de les entitats integrants del pacte territorial. L’incís contingut en l’apartat 3, que diu «més representatius…». 6) Article 16. Comissió de seguiment. L’incís contingut en el primer paràgraf de l’apartat 2, que diu «… més representatius que integren el Consell de Direcció de Labora». 7) Article 16. Comissió de Seguiment. L’incís contingut en el tercer paràgraf de l’apartat 2, que diu així: «… més representatius integrants del Consell de Direcció Labora…».

3. Desestimem el recurs en relació amb els punts 8, 9 i 10 de la pètita de la demanda.

4. Quant a les costes, cal atindre’s al contingut del fonament sext sense fer especial imposició d’estes.

  

València, 16 de setembre de 2024

Antonio Galvañ Díez

Director general de Labora Servei Públic d'Ocupació i Formació